
KORRALDUSE EELNÕU															
Iisaku									september 2026 nr 


Kohanime määramine (Uuemetsa ja Monacho DP, Järvekalda tee, Uusküla)

Alutaguse Vallavolikogu kehtestas 26.03.2026 otsusega nr 39 Uusküla Uuemetsa ja Monacho kinnistute detailplaneeringu I etapi. 
Planeeringuala hõlmab Uuemetsa (katastritunnus 12201:001:0312) ja Monacho (katastritunnus 22401:004:0202) maaüksusi ning osaliselt 13111 Kauksi-Vasknarva tee maaüksust (katastritunnus 12201:001:0371). Planeeringuala pindala on kokku ligikaudu 10,4 ha. I etapis kavandatakse 15 ühepereelamu krunti (pos 10 – pos 19, pos 21 – pos 25), üks haljasala maa krunt (pos 20) ning üks tee ja tänava maa krunt. Kinnisasja omanik esitas vallavalitsusele avalduse määrata kruntide lähiaadressi määramiseks liikluspind Järvekalda tee. Vallavalitsus algatas kohanime määramise menetluse 24.09.2026 toimunud istungil.
Võttes aluseks eeltoodu ja ruumiandmete seaduse § 44 punkti 1, kohanimeseaduse § 4 lõike 1 punkti 4, § 5 lõike 1 punktist 3 ja lõikest 4, § 6, kohaliku omavalitsuse korralduse seaduse § 22 lõike 1 punkti 37 alusel Alutaguse Vallavolikogu poolt 22.11.2018 antud määruse nr 79 „Kohanime määramise eelnõu avalikustamise kord“ ja valla kodulehel 25.09 kuni 11.10.2026 avalikustatud eelnõu, mille kohta esitati/ei esitatud (täidetakse pärast avalikustamist), Alutaguse vallavalitsus annab 

KORRALDUSE:

1. Määrata Ida-Viru maakonnas Alutaguse vallas Uuskülas Uuemetsa ja Monacho kinnistute detailplaneeringu alal liikluspind Järvekalda tee vastavalt korraldusele lisatud skeemile (Lisa 1).
2. Korraldus saata 10 päeva jooksul kohanimenõukogule ja riikliku kohanimeregistri volitatud töötlejale, kelleks on Maa- ja Ruumiamet.
3. Korraldust on õigus vaidlustada Haldusmenetluse seaduses ettenähtud tingimustel ja korras 30 päeva jooksul haldusakti kättesaamisest vaidemenetluse korras Alutaguse Vallavalitsuses või Halduskohtumenetluse seadustiku alusel esitades kaebuse Tartu Halduskohtu Jõhvi kohtumajja 30 päeva jooksul alates käesoleva korralduse teadasaamisest või päevast, mil asjast huvitatud isik pidi käesolevast korraldusest teada saama.
4. Korraldus jõustub teatavakstegemisest.

